Շելի Մաքնամարա

Շելի Մաքնամարա ()` իռլանդացի ճարտարապետ և ուսուցիչ։ 1978 թվականին Իվոն Ֆարելի հետ հիմնադրել է Grafton Architects-ը։ Grafton Architects-ը համբավ է ձեռք բերել 2010-ականների սկզբին՝ նախագծելով բարձրագույն կրթության համար ընդարձակ շենքեր։ 1976 թվականից Մաքնամարան Դուբլինի համալսարանական քոլեջում և մի շարք այլ համալսարաններում դասավանդում է ճարտարապետություն։

Պրակտիկային տրվել է 2020 թվականի Արքայական ոսկե մեդալ, իսկ Պերուի Լիմա քաղաքում նրանց Universidad de Ingeniería y Tecnología-ի շենքը ստացել է 2016 թվականի RIBA միջազգային մրցանակ՝ որպես աշխարհում այս տարվա լավագույն նորակառույց շենք։ Մաքնամարան և Ֆարելը կիսել են 2020 թվականի Պրիցկերի ճարտարապետական մրցանակը։

Կարիերա

Grafton Arhitects 
1978 թվականին Մաքնամարան Իվոն Ֆարելի հետ Դուբլինում հիմնել է Grafton Architects-ը՝ որն անվանել են քաղաքում գտնվող Գրաֆթոն Սթրիթի պատվին։ 2017 թվականի դրությամբ պրակտիկայում աշխատել է 25 մարդ, իսկ Մաքնամարան և Ֆարելը ղեկավարել են նախագծերը։ Մաքնամարան ճարտարապետության նկատմամբ իր մոտեցումը նկարագրել է. «տիեզերքի մասին մտածելու, այնուհետև դրա համար կառուցվածք գտնելու փոխարեն մենք ստեղծում ենք մի կառույց, իսկ այն իր հերթին ստեղծում է տարածք», իսկ «ճարտարապետությունից ստացված հաճույքը քանդվելու կամ դիմանալու զգացողությունն է»։

Զույգը մասնագիտացել է բարձրագույն կրթության համար նախատեսված Թուլուզի, Լիմերիկի, Լոնդոնի և այլ համալսարանների շենքերի նախագծման համար, որոնք ներառում են կրթական շենքեր, բժշկական դպրոցներ և ուսանողական տարածքներ։ Նրանք միջազգային ուշադրության են արժանացել Միլանի Բոկոնի համալսարանի համար նախատեսված շենքի համար, որի կառուցումն ավարտվել է 2008 թվականին։ Նրանց ամենահայտնի շենքը Պերուի ինժեներական և տեխնոլոգիական համալսարանն էր, որը 2016 թվականին ստացել է RIBA միջազգային մրցանակ, որպես այս տարվա աշխարհի լավագույն նորակառույց շենք։

Պրակտիկայում արտադրվել են նաև Իռլանդիայի տասնյակ բնակելի և առևտրային, ինչպես նաև բարձրագույն կրթության համար նախատեսված կառույցներ։

Ակադեմիա 
1976 թվականից Մաքնամարան դասախոսել է UCD-ի ճարտարապետության դպրոցում։ Դուբլինի համալսարանական քոլեջն ավարտելուց կարճ ժամանակ անց՝ 1976-2002 թվականներին Իվոն Ֆարելի հետ դասավանդել է դպրոցում։ 2015 թվականին Մաքնամարան դարձել է UCD-ի դոցենտ։

Բացի UCD-ից Մաքնամարան որպես պրոֆեսոր հրավիրվել է Օքսֆորդի Բրուքսի համալսարան, Մենդրիսիոյի ճարտարապետության ակադեմիա (2008–10), Օսլոյի և Լոզանի պետական պոլիտեխնիկական դպրոց (2010–11):

2013 թվականին նա դարձել է Մենդրիսիոյի լիարժեք պրոֆեսոր։ 2010 թվականի աշնանը Մաքնամարան Հարվարդի դիզայնի բարձրագույն դպրոցում ուներ Քենզո Տանգեի և 2011 թվականին Յեյլի Լուի Քանի բաժանմունքներ։ Նա Քեմբրիջի համալսարանում և Լոնդոնի մետրոպոլիտենում աշխատել է որպես արտաքին քննիչ։ Դասավանդելուց բացի, Մաքնամարան դասախոսություններ է անցկացրել ևրոպական և ամերիկյան ճարտարապետության դպրոցներում։

Հրապարակումներ 
2014 թվականին Մաքնամարան Իվոն Ֆարելի հետ հրատարակել է «Երկխոսություն և թարգմանություն. Գրաֆթոն ճարտարապետները» գիրքը։ Այս գիրքը ներառում է ֆիրմաների աշխատանքը, ճարտարապետական պատկերացումները և Կոլումբիայի համալսարանի ճարտարապետության, պլանավորման և պահպանման բարձրագույն դպրոցում կարդացած դասախոսությունների ժողովածուն, ինչպես նաև Քենեթ Ֆրամփթոնի քննադատական մեկնաբանությունը։

Հիմնական աշխատանքներ 

 2006: Solstice Arts Centre, Navan, Co.Meath, Ireland.
 2008: Waterloo Lane Mews, Dublin 4, Ireland.
 2008: Drogheda Fire and Rescue Services Station, Drogheda, Ireland
 2012: University of Limerick Medical School, Limerick, Ireland.
 2014: Memory / Grafton Architects, with the collaboration of ELISAVA for 300 Years of Catalan Spirit, Spain.
 In progress: London School of Economics and Political Science (LSE) shortlist for the new Global Centre for Social Sciences (GCSS) in London’s Aldwych.
 2015: University Campus UTEC Lima, Peru
 2016: Competition Winner for The Paul Marshall Building — London School of Economics 44 Lincoln’s Inn Fields, London, United Kingdom
 2018: Curators of 2018 Venice Architecture Biennale FREESPACE / Grafton Architects, Italy.
 2019: Université Toulouse 1 Capitole Toulouse, France

Ծանոթագրություններ 

Ճարտարապետներ
Կին ճարտարապետներ
Մոդեռնիստ ճարտարապետներ